TACC เสิร์ฟ “มิลค์กี้ เบอร์รี่“ หอมหวานรับเทศกาลวาเลนไทน์ หวังดันยอดขาย Q1 โตแกร่ง
TACC เสิร์ฟ “มิลค์กี้ เบอร์รี่“ หอมหวานรับเทศกาลวาเลนไทน์ หวังดันยอดขาย Q1 โตแกร่ง
TACC เสิร์ฟ “มิลค์กี้ เบอร์รี่“ หอมหวานรับเทศกาลวาเลนไทน์ หวังดันยอดขาย Q1 โตแกร่ง
23 ม.ค. 2563

นายชัชชวี วัฒนสุข ประธานกรรมการบริหาร บริษัท ที.เอ.ซี. คอนซูเมอร์ จำกัด (มหาชน) หรือ TACC เปิดเผยว่า บริษัทฯได้เปิดตัวสินค้าใหม่ เครื่องดื่ม “มิลค์กี้ เบอร์รี่” รสชาติหวานกลมกล่อม หอมกลิ่นเบอร์รี่ ส่งตรงถึงโถกดเครื่องดื่มร้าน “เซเว่น อีเลฟเว่น” ทั่วประเทศ ในช่วงกลางเดือนมกราคม 2563 ที่ผ่านมา ซึ่งได้รับการตอบรับจากผู้บริโภคอย่างดีเยี่ยม และในวันที่ 23 ม.ค. 2563 นี้ เตรียมส่งเครื่องดื่มต้อนรับเทศกาลวาเลนไทน์ “Valentine In love Series” ด้วยธีมผลไม้ Strawberry-Lychee ที่มุม All Café ร้านเซเว่น อีเลฟเว่น  พร้อมกันทั่วประเทศ
“มั่นใจว่าสินค้าใหม่ที่เปิดตัวในเดือนม.ค.นี้ จะช่วยผลักดันยอดขายและรายได้ของบริษัทฯในช่วงไตรมาส 1/63 เติบโตอย่างต่อเนื่อง และต้องขอขอบคุณเซเว่นฯ ที่ให้โอกาสเราด้วยดีเสมอมา ในฐานะ Key Strategic Partner” นายชัชชวี กล่าว
ทั้งนี้ มั่นใจว่าแนวโน้มรายได้ปีนี้จะเติบโต 10-15% ตามเป้าหมายที่วางไว้ โดยได้รับปัจจัยหนุนจากการเติบโตของกลุ่มธุรกิจ B2B Business หรือกลุ่มสินค้าที่วางจำหน่ายในร้านเซเว่น อีเลฟเว่น จะยังคงสร้างรายได้ที่เพิ่มขึ้นอย่างต่อเนื่อง ทั้งเครื่องดื่มเย็นในโถกดที่มีความหลากหลายมากขึ้น กลุ่มสินค้าที่จำหน่ายใน All Café มีการพัฒนาสินค้าอย่างต่อเนื่อง ขณะที่เครื่องดื่ม ชานมบุก ซึ่งเป็นเครื่องดื่มที่ได้รับการตอบรับที่ดีสามารถรับรู้รายได้ได้เต็มปี
นอกจากนี้ บริษัทฯเดินหน้าขยายผลิตภัณฑ์เครื่องดื่มเข้า Café Business เช่น ร้านกาแฟมวลชน Jungle Café  Arabitia Café  CP Fresh Mart และ Black Canyon ซึ่งมีสาขากระจายทั่วประเทศ ช่วยเพิ่มช่องทางในการจำหน่ายสินค้าของบริษัทฯในอีกทางหนึ่ง